Boekhandel Dominicanen | Het kwaad, John Sandford
Het kwaad ebook: EPUB met watermerk
Het kwaad John Sandford Junie | 2007 | Woestynsand tussen my tone
Archive for Junie, 2007
..daar waar jy moet wees…
Posted: Junie 29, 2007 in Uncategorized
Teen die mure in die gange
klink die hol klank van verlange
waar ek jou in die skadu’s lees
daar waar jy moet wees…
Oor die water van ‘n liefde kort
het my wêreld jou woestyn geword
waar die waaisand vasbrand teen my vlees
Mag ‘n man jou altyd vashou
eindeloos en sonder ophou
Lewe jy dan net in drome
agter skaduwees en bome
Nader jy my net in na-maak
In newels waar die waarheid wegraak
En drome waar ek liefde lees
Ek droom jy spat uit die put se luik
ek slaan my arms om die kruik
en huil my in my hande hees
Ek plaas jou foto in ‘n staander
maar die stilpyn in my kamer
en die swyg sal eers in tyd genees
Posted: Junie 27, 2007 in Uncategorized
…But I still love you guys...
Posted: Junie 25, 2007 in Uncategorized
Ons was bietjie die naweek by my ma en stiefpa op Williston! Nou vra driekwart van julle seker Waar is Williston??! Williston is ‘n klein karoodorpie tussen Calvinia en Canarvon! (Van Malmesbury af ry jy met die N7 tot op Vanrhynsdorp, daar draai jy af, ry deur Vanrhyndorp, met die Vanrhynspas tot bo-op die berg, verby Nieuwoudtville, deur Calvinia en 114km verder ry jy letterlik in Williston vas). Moet egter nie te vinnig deur die dorpie ry nie, daar is een stopstraat in die hoofpad en ‘n Hotel waar jy ‘n lafenisse kan gaan maak. Sou jy nie gou genoeg remme aanslaan nie, sal jy dalk in Brandvlei op-eindig! Williston het slegs 2 teerstrate! Die eerste waarmee jy die dorp binnegaan, en die tweede kruis die hoofstraat en loop verby die Kerk en Poskantoor!
Daar het die oulikste B&B oopgemaak so ‘n rukkie terug met name Die Vlieënde Piering! Die Vlieënde Piering bied die volgende : karoo akkomodasie teen R150 vir ‘n enkelkamer en R300 vir dubbel, en jy kan ‘n huisie huur vir R600 per nag met slaapplek vir vier (go figure)! Daar is ‘n woelpoel (Karoo Jacuzzi) waar jy kan afkoel, en saans sorg die plaaslike gemeenskap vir ‘n bietjie entertainment in die Junkyard Theatre! Die hele “werf” is versier met items uit toeka se dae, meestal versamel uit die plaaslike gemeenskap (as ou trommels en katelbeddens jou nie interesseer nie, sal dit vir jou meer na ‘n junkyard lyk!) Ek het dit egter baie geniet!!
Daarna het ons gou ‘n foto of twee van die NG Kerk gaan neem, ‘n pragtige klipgebou wat verskriklik goed opgepas word en ten spyte van die harde karoo son, min tekens van verwering toon!
Die kuiertjie op die plaas was ook heerlik! Soos gewoonlik het ons ons amper simpel geëet aan al die vleis en moeder se sjokoladekoek en melktert! Nie baie biltong gesien nie, maar die “jagseisoen” op die plaas open eers amptelik Sondag (1 Julie) wanneer die eerste jagters arriveer!
Oppad terug Sondag gou by Clanwilliam-dam gestop – die dam is feitlik vol en dis ‘n asemrowende mooi gesig om hom so te sien!! Blykbaar word daar nou beoog om die dam groter te maak, wat tot gevolg gaan hê dat die pad ook moet verskuif! Sal bietjie navraag doen by die vrinne van Clanwilliam en Citrusdal wat die rede daaragter is! Die pad verder huistoe was pragtig en gras-groen en mens kan sien van Vanrhynsdorp af tot in Malmesbury dat die streek baie goeie reënval gehad het!
Dis vir my altyd so lekker om Williston toe te gaan vir ‘n naweek (let wel, ek het nie daar grootgeword nie en sal ook nooit daar kan bly nie)! Ten spyte van die feit dat ek “huistoe” gaan, is dit so ‘n welkome wegbreuk van die alledaagse gejaagde lewe! Daar het mense nog tyd vir kuier en stel jou buurman belang in jou welsyn! Hulle het nog ‘n hand-sentrale (nommer asseblief!!), ‘n Vleiskoöperasie, ‘n Handelshuis, ‘n Petrolpomp wat Sondae toe is en slegs 1 OTM in die dorp! Ek is amper seker daarvan die Posmeester is ook die Burgermeester, die Voorsitter van die Posduifklub, die Hoof-ouderling van die NG Kerk en ‘n vooraanstaande boer!
Daar woon nog mense mense wat elke dag bid vir reën en naby hul Skepper leef! Wanneer jy in die vlaktes sit en so vêr kyk soos wat jou oë kan sien, verlang jy na mense wat jy nie ken nie en gee dit jou brein kans vir briek-aandraai en diep dink oor die dinge wat soms ongesiens verbygaan!
Ek is vandag bietjie flou na die ryery, maar die gasvryheid van die Karoo lê nog vlak in my hart! Tot volgende kuier … bid ek solank saam met julle vir reën!!
Geniet jou week..!
…my heart, my soul…
Posted: Junie 22, 2007 in Uncategorized
(oeeeee, dis vir my ‘n mooi song!!! Vuurwarm!)
Posted: Junie 21, 2007 in Uncategorized
Hy droog my trane, ja,
ek is ewig Sy dogter-kind!
die gevoel van ‘alleen’ wees ervaar,
hou SY hande myne – stewig vas.
en Hy vertroos my;
met ‘n oneindige Liefde
vir net gou-‘n-drukkie-gee,
sal Hy gereed staan,
want wie is daar wat beter van my ”vrouwees” weet?
En al gaan my lewe
of verhoudings deur donker dae,
sal Hy my altyd teen Sy boesem hou
en daaraan herinner: ek is EKSTRA spesiaal,
want ek, EK is vrou!
(Thanx Lanatjie, dis baie spesiaal…)